# metadata.dc.description[].value
El treball s'ha desenvolupat en el marc d'una beca de col·laboració del Departament de Filosofia per al grup dinnovació PERIODEIA, articulant textos filosófics amb imatges arqueológiques significatives que concreten conceptes.

# metadata.dc.description.abstract[].value
El projecte ESTELES DE L’ANTIGUITAT exposa una varietat de temes de la filosofia antiga a través d’imatges, cites i comentaris que, seguint un mateix fil conductor, permetin aprofundir en els textos i ampliar la lectura amb claus contextuals, literàries i històriques que ens siguin visibles d’alguna manera. Per això es defineix com un “recorregut relatat i il·lustrat”. D’acord amb la doble intenció d’apropar-se de maneres diferents a la filosofia antiga i fer-la al seu torn més propera a nosaltres, aquesta il·lustració prioritza les fotografies de restes arqueològiques accessibles dins l’àrea metropolitana de Barcelona, tot i que no s’hi limita. La proximitat es defineix respecte de la Facultat de Filosofia de la Universitat de Barcelona, perquè aquest projecte s’ha realitzat com a material d’acompanyament docent a les assignatures d’Història de la Filosofia Antiga de la universitat, per al grup d’innovació docent consolidat PERIODEIA.

# metadata.dc.description.abstract[].value
Aquest primer tram del recorregut pretén acompanyar l’estudi de la filosofia presocràtica. La temàtica central és la religiosa: la visió dels déus i la seva relació amb els mortals  d’una banda, i la visió de la mort i el culte corresponent de l’altra, i l’ordre del món que en resulta. Així les cites, les imatges i els comentaris remeten tant als mites com als usos quotidians implicats i presenten les respostes dels primers filòsofs a la cosmovisió arcaica, a més d’introduir l’eco d’aquestes problemàtiques en els filòsofs posteriors. Aquest fil conduirà a temes molt diversos però igualment presents en l’imaginari respectiu, com el transport i el joc en l’Antiguitat grecoromana.

# metadata.dc.rights[].value
cc by-nc-nd (c) Grau i Cabré, Emma, 2024